  Майя Бывальцева 9-тӥ тулыспалэ Удмуртиын одӥгез 19 пӧлысь тодэ ваён нунал пусйиське - Ижкар – Балезино чугун сюресэз лэсьтонэз йылпумъян но уже кутон нунал. Элькунысь Кун Кенешлэн тӧроез Владимир Невоструев со лэсьтӥськон улосчиосмылэн уж подвигзы луэ шуыса пусйиз. Со сярысь улосвыл парламентлэн пресс-службаез ивортӥз. 146 иськем чугун сюресэз 40 сюрс пала быдэ вуымтэос но арлыдоос гольык киын лэсьтӥзы шуыны луоз. Уж уйин но, нуназе но ӧз дугдылы. Со зэмос уж подвиг, со сярысь асьмеос котьку тодамы возьыны кулэ. Бадӟым тау кареме потэ котькудӥзлы, кин со бадӟым лэсьтӥськонын ужаз, кин Вормон но туннэ тупаса улон понна тазалыксэ но улонзэ сётӥз Владимир Невоструев, Удмуртиысь Кун Кенешлэн тӧроезИжкар – Балезино чугун сюресэз лэсьтон 1942-тӥ арын толшоре кутскиз. Музъем ужъёсты нуыны быдэс элькунысь колхозникъёсты люказы. Сюресэз уйпал но лымшор паласен огдыре нуизы. 1942-тӥ арын гужем лэсьтӥськонын котькуд нунал 24 сюрс адями ас киосыныз но 7 сюрс 500 адями валъёсын ужаз. 1943-тӥ арын южтолэзе рабочей мынон-ветлонэз усьтӥзы. Эшшо ар ортчыса, 1944-тӥ арын 10-тӥ толшоре, сюресэз «умой» дунъетэз огдрылы шуыса уже кутӥзы. 1943-1944 аръёсы Ижкар – Балезино чугун сюрес вылтӥ 1 миллион 600 сюрс тонналэсь трос пӧртэм вузъёсты нуизы, со пӧлын авиазаводъёслы пу, обороная предприятиослы эстӥськон, Донбассысь шахтаосын вӧлдэтэз юнматыны нюлэс. 76 ар талэсь азьло, 9-тӥ тулыспалэ 1945-тӥ арын, кивалтэтлэн ӧриез Ижкар – Балезино чугун сюресэз пыркалы уже кутон сярысь ужкагазэз кинюртӥз. 24-тӥ шуркынмонэ 2020-тӥ арын Удмуртилэн Кун Кенешысьтыз депутатъёс 9-тӥ тулыспалэз - Ижкар – Балезино чугун сюресэз лэсьтонэз йылпумъян но уже кутон нуналэз – элькунын нимлыко тодэ ваён нуналэн юнматӥзы.  Тегъёс: Ижкар Балезино Удмуртия КунКенеш чугунсюрес буреваён тодынвозён  